***OSNUTEK***

Na podlagi 21. člena Zakona o lokalni samoupravi (Uradni list RS, št. 94/07-uradno prečiščeno besedilo, 76/08, 79/09, 51/10, 40/12-ZUJF, 14/15-ZUUJFO, 11/18-ZSPDSLS-1, 30/18, 61/20-ZIUZEOP-A in 80/20-ZIUOOPE) in 16. člena Statuta Občine Črenšovci (Uradno glasilo slovenskih občin, št. 11/2020) je Občinski svet Občine Črenšovci na svoji \_\_\_\_\_, redni seji, dne \_\_\_\_\_\_\_\_\_\_\_\_ sprejel

**P r a v i l n i k**

**o dodelitvi denarne nagrade zlatim maturantom**

**in zmagovalcem natečajev Občine Črenšovci**

1. **člen**

Pravilnik ureja dodeljevanje denarne nagrade zlatim maturantom in zmagovalcem občinskih natečajev na območju občine Črenšovci, določa upravičence, pogoje za pridobitev in postopek uveljavljanja, višino ter način dodelitve denarne nagrade.

1. **člen**

Do denarne nagrade so upravičeni zlati maturanti, ki imajo stalno bivališče v Občini Črenšovci in nagrajenci občinskih natečajev, ki so državljani Republike Slovenije.

1. **člen**

Pravico do denarne nagrade zlatim maturantom uveljavlja upravičenec na podlagi pisne vloge na spletni strani Občine Črenšovci. K vlogi je potrebno priložiti kopijo maturitetnega spričevala s pohvalo zlati maturant ter kopijo transakcijskega računa, na katerega želi prejeti denarno nagrado. Izpolnjena vloga se skupaj s prilogami pošlje po pošti na Občino Črenšovci, najkasneje v šestih mesecih od datuma zaključka srednje šole. Zmagovalci občinskega natečaja predložijo kopijo transakcijskega računa.

1. **člen**

O pravici do denarne nagrade odloči občinska uprava z odločbo v skladu z zakonom, ki ureja splošni upravni postopek. Zoper odločbo je možno podati ugovor pri županji Občine Črenšovci v roku 8 dni od prejema odločbe. O ugovoru odloči županja v roku 30 dni od prejema ugovora. Odločitev županje je dokončna.

1. **člen**

Denarna nagrada se podeli tistim dijakom, ki so po opravljeni maturi (splošni ali poklicni) pridobili naziv zlati maturant. Denarno nagrado prejmejo zlati maturantje v znesku 250 €.

Denarne nagrade zmagovalcem občinskih natečajev izhajajo iz spodnje tabele:

|  |  |
| --- | --- |
| 1. nagrada | 150 € |
| 2. nagrada | 100 € |
| 3. nagrada |  50 € |

1. **člen**

Občina Črenšovci nakaže znesek denarne nagrade iz 5. člena tega pravilnika na transakcijski račun upravičenca v roku 30 dni od pravnomočnosti odločbe.

1. **člen**

Svečana podelitev priznanj in nagrad se opravi na osrednji proslavi ob občinskem prazniku Občine Črenšovci ali ob drugih občinskih prireditvah.

1. **člen**

V primeru, da se ugotovi, da je prejemnik prejel denarno nagrado na podlagi neresničnih podatkov oziroma v nasprotju z določbami tega pravilnika, je prejeto denarno nagrado dolžan vrniti v celoti, z zamudnimi obrestmi, v roku enega leta od dneva, ko je bilo ugotovljeno, da je pridobil denarno nagrado neupravičeno.

1. **člen**

Po sprejetju tega pravilnika se morajo sredstva zagotavljati v vsakoletnem proračunu Občine Črenšovci.

1. **člen**

Ta pravilnik začne veljati naslednji dan po objavi v Uradnem glasilu slovenskih občin.

Datum:

Številka:

 Vera Markoja,

 županja